गौरतलब है कि पिछले महीने छात्रों के समूह को स्कूल प्रशासन ने स्कूल में नबी दिवस (पैगंबर मोहम्मद का जन्मदिन) मनाने की इजाजत नहीं दी थी। दरअसल, स्कूल प्रशासन का कहना है कि बाहरी इस्लामिक कट्टरपंथियों के दबाव में कुछ छात्र बिना इजाजत के स्कूल परिसर में 13 दिसंबर को नबी दिवस का आयोजन करना चाहते थे। स्कूल प्रशासन द्वारा मना किए जाने के बाद कट्टरपंथियों ने स्कूल भवन पर हमला कर दिया और इसे नुकसान पहुंचाया। यहां तनाव बढ़ता देख, राज्य सरकार ने मामले को सुलझाने की बजाय दो दिन पहले स्कूल बंद करने का निर्णय लिया। इसके विरोध में स्कूली बच्चे आज जब राष्ट्रीय राजमार्ग 6 पर शांतिपूर्वक प्रदर्शन कर रहे थे, उस वक्त पश्चिम बंगाल पुलिस उन पर टूट पड़ी और जमकर लाठीचार्ज किया। छात्रों का कहना है कि स्कूल में पिछले 65 सालों से प्रतिवर्ष सरस्वती पूजा का आयोजन किया जाता रहा है। वे इस साल भी इसका आयोजन करने की जिद कर रहे थे।